Amahil, nebḍa-t ɣef sin n yixefawen igejdanen. Deg yixef amezwaru, newwi-d awal ɣef tsuqilt s umata: asbadu, amezruy, iswan d yiberdan n tsuqilt. Aḥric-a, d awal ɣef teẓri i dyesgerwen timuɣliwin ɣef tsuqilt, ladɣa nefka-d kra n tbadutin i as-gan kra n yinagmayen deg taɣult-a. Syin, nerna-d cwiṭ ɣef umezruy-is: melmi d-tebda, amek tennerna, d kra n yimedyaten ɣef wayen i d-yettwasuqqlen...Akken diɣ, i d-nefka iswan n tsuqilt s umata akked yiswan-is deg teqbaylit. Rnu ɣer-s, nefka-d ṣa 7 n yiberdan i yettwassnen di tsuqilt.